CELEX: 31984D0009
Language: el
Date: 1984-01-10 00:00:00
Title: 84/9/ΕΟΚ: Απόφαση του Συμβουλίου της 10ης Ιανουαρίου 1984 για τρίτη τροποποίηση της απόφασης 83/453/ΕΟΚ σχετικά με ορισμένα προστατευτικά μέτρα κατά της κλασικής πανώλης των χοίρων

Avis juridique important

|

31984D0009

84/9/ΕΟΚ: Απόφαση του Συμβουλίου της 10ης Ιανουαρίου 1984 για τρίτη τροποποίηση της απόφασης 83/453/ΕΟΚ σχετικά με ορισμένα προστατευτικά μέτρα κατά της κλασικής πανώλης των χοίρων  

Επίσημη Εφημερίδα αριθ. L 011 της 14/01/1984 σ. 0031 - 0032 Ισπανική ειδική έκδοση: Κεφάλαιο 03 τόμος 29 σ. 0227  Πορτογαλική ειδική έκδοση : Κεφάλαιο 03 τόμος 29 σ. 0227 

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 10ης Ιανουαρίου 1984  για τρίτη τροποποίηση της απόφασης 83/453/ΕΟΚ σχετικά με ορισμένα προστατευτικά μέτρα κατά της κλασικής πανώλης των χοίρων  (84/9/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 64/432/ΕΟΚ του Συμβουλίου της 26ης Ιουνίου 1964 περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών (1), όπως τροποποιήθηκε τελευταία από την οδηγία 83/646/ΕΟΚ (2), και ιδίως το άρθρο 9,  την πρόταση της Επιτροπής,  Εκτιμώντας:  ότι, ύστερα από την επιζωοτία κλασικής πανώλης των χοίρων που εμφανίστηκε διαδοχικά σε ορισμένα κράτη μέλη, το Συμβούλιο εξέδωσε, στις 31 Αυγούστου 1983, την απόφαση 83/453/ΕΟΚ σχετικά με ορισμένα προστατευτικά μέτρα κατά της κλασικής πανώλης των χοίρων (3), των οποίων η διάρκεια της εφαρμογής ποικίλλει σε συνάρτηση με τον κίνδυνο εξάπλωσης της ασθένειας·  ότι από τότε η εξέλιξη της ασθένειας οδήγησε την Επιτροπή να τροποποιήσει, με την απόφαση 83/511/ΕΟΚ (4) και την απόφαση 83/632/ΕΟΚ (5), την εδαφική ισχύ των μέτρων που εφαρμόζονται στις ενδοκοινοτικές συναλλαγές ζώντων χοίρων·  ότι η εμφάνιση νέων εστιών ασθένειας σε ορισμένα μέρη απαιτεί την προσαρμογή της περιόδου εφαρμογής αυτών των προστατευτικών μέτρων ανάλογα με αυτή τη νέα κατάσταση·  ότι, ελλείψει σύμφωνης γνώμης της Μόνιμης Κτηνιατρικής Επιτροπής, η Επιτροπή δεν μπόρεσε να θεσπίσει τα σχετικά υπό μελέτη μέτρα σύμφωνα με τη διαδικασία του άρθρου 13 της οδηγίας 64/432/ΕΟΚ,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η απόφαση 83/453/ΕΟΚ τροποποιείται ως εξής:  1. στο άρθρο 1 παράγραφος 2:  - στην πρώτη παύλα στοιχείο ii), προστίθενται τα εξής: «και στην περίπτωση εμφάνισης της ασθένειας, τριάντα ημέρες μετά την εξάλειψη της τελευταία εστίας,»·  - στη δεύτερη παύλα οι λέξεις «για τις ζώνες» αντικαθίστανται από «για τις ζώνες που αντιστοιχούν σε καθορισμένα διοικητικά εδάφη.»·  - προστίθεται η ακόλουθη παύλα:  «- για τις άλλες ζώνες, όσον αφορά τους χοίρους σφαγής, τριάντα ημέρες μετά την εξάλειψη της τελευταίας εστίας της κλασικής πανώλης των χοίρων.»·  2. το παράρτημα αντικαθίσταται από το ακόλουθο παράρτημα:  «ΠΑΡΑΡΤΗΜΑ  1.2 // ΒΑΣΙΛΕΙΟ ΤΩΝ ΚΑΤΩ  ΧΩΡΩΝ:  // Τα τμήματα των επαρχιών Gelderland, Noord-Brabant και Limbourg, όπου έχει γίνει εμβολιασμός· για το υπόλοιπο έδαφος, ζώνη ακτίνας 5 χιλιομέτρων γύρω από κάθε εστία κλασικής πανώλης των χοίρων.  // ΟΜΟΣΠΟΝΔΙΑΚΗ ΔΗΜΟΚΡΑΤΙΑ ΤΗΣ ΓΕΡΜΑΝΙΑΣ:  // Η περιοχή του Muenster· στις άλλες περιοχές, τα "Kreise" στα οποία έχει διαπιστωθεί η κλασική πανώλη των χοίρων.  // ΒΑΣΙΛΕΙΟ ΤΟΥ ΒΕΛΓΙΟΥ:  // Ζώνη ακτίνας 5 χιλιομέτρων γύρω από κάθε εστία κλασικής πανώλης των χοίρων.  // ΙΤΑΛΙΚΗ ΔΗΜΟΚΡΑΤΙΑ:  // Η επαρχία της Περούτζια· για το υπόλοιπο έδαφος, ζώνη ακτίνας 5 χιλιομέτρων γύρω από κάθε εστία κλασικής πανώλης των χοίρων.»  Άρθρο 2  Τα κράτη μέλη τροποποιούν τα μέτρα που εφαρμόζουν στις συναλλαγές ώστε να συμφωνούν με την παρούσα απόφαση από τις 12 Ιανουαρίου 1984. Ενημερώνουν σχετικά αμέσως την Επιτροπή.  Άρθρο 3  Η παρούσα απόφαση απευθύνεται στα κράτη μέλη.  Βρυξέλλες, 10 Ιανουαρίου 1984.  Για το Συμβούλιο  Ο Πρόεδρος  M. ROCARD  (1) ΕΕ αριθ. 121 της 29. 7. 1964, σ. 1977/64.  (2) ΕΕ αριθ. L 360 της 23. 12. 1983, σ. 44.  (3) ΕΕ αριθ. L 249 της 9. 9. 1983, σ. 28.  (4) ΕΕ αριθ. L 285 της 18. 10. 1983, σ. 22.  (5) ΕΕ αριθ. L 355 της 17. 12. 1983, σ. 48.